CELEX: 62017TA0022
Language: hu
Date: 2018-12-06 00:00:00
Title: T-22/17. sz. ügy: A Törvényszék 2018. december 6-i ítélete – Portugália kontra Bizottság („EMVA – A finanszírozásból kizárt kiadások – Portugália által kifizetett kiadások – Az 1290/2005/EK rendelet 31. cikke (4) bekezdésének c) pontja – Komoly és észszerű kétségre okot adó bizonyíték hiánya – Kulcsfontosságú ellenőrzések – Másodlagos ellenőrzések”)

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/23
            
         
      A Törvényszék 2018. december 6-i ítélete – Portugália kontra Bizottság
      (T-22/17. sz. ügy) (1)
      
      ((„EMVA - A finanszírozásból kizárt kiadások - Portugália által kifizetett kiadások - Az 1290/2005/EK rendelet 31. cikke (4) bekezdésének c) pontja - Komoly és észszerű kétségre okot adó bizonyíték hiánya - Kulcsfontosságú ellenőrzések - Másodlagos ellenőrzések”))
      (2019/C 72/28)
      Az eljárás nyelve: portugál
      
         Felek
      
      
         Felperes: Portugál Köztársaság (képviselők: P. Estêvão, L. Inez Fernandes, M. Figueiredo és J. Saraiva de Almeida meghatalmazottak)
      
         Alperes: Európai Bizottság (képviselők: B. Rechena, A. Sauka és D. Triantafyllou meghatalmazottak)
      
         Az ügy tárgya
      
      Az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2016. november 15-i (EU) 2016/2018 bizottsági végrehajtási határozat (HL 2016. L 312., 26. o.) azon részének megsemmisítése iránt az EUMSZ 263. cikk alapján benyújtott kérelem, amelyben a Portugál Köztársaság illetékes kifizető ügynöksége által az EMVA terhére teljesített kifizetéseket összesen 1 990 810,30 euró összegben kizárták a finanszírozásból.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék a Portugál Köztársaságot kötelezi a költségek viselésére.
               
            
         (1)  HL C 104., 2017.4.3.